Αστυνομία του Καπιτωλίου των Ηνωμένων Πολιτειών Αμερικής

Η Αστυνομία του Καπιτωλίου των Ηνωμένων Πολιτειών Αμερικής (United States Capitol Police - USCP) είναι ομοσπονδιακό αστυνομικό σώμα, υπεύθυνο για την ασφάλεια στους χώρους του Συγκροτήματος του Καπιτωλίου των Ηνωμένων Πολιτειών Αμερικής. Σε περίπτωση τέλεσης κάποιου εγκλήματος στα κτίρια, τα πάρκα και τους δρόμους του συγκροτήματος η USCP είναι αρμόδια για τη διεξαγωγή των ερευνών. Επίσης είναι, από κοινού με τη United States Park Police και τη Μητροπολιτική Αστυνομία της Ουάσιγκτον (Metropolitan Police Department of the District of Columbia), αρμόδια για τον έλεγχο μιας έκτασης 200 οικοδομικών τετραγώνων γύρω από το Συγκρότημα του Καπιτωλίου.  Παράλληλα είναι αρμόδια για τη προστασία κάθε μέλους του Κογκρέσου οπουδήποτε στην επικράτεια των Η.Π.Α εφόσον κριθεί απαραίτητη η παροχή προστασίας. https://www.law.cornell.edu/uscode/text/2/1966 Λογοδοτεί στο Κογκρέσο.

Ιδρύθηκε στις 2 Μαΐου 1828 και απασχολεί περισσότερους από 2.000 αστυνομικούς και περισσότερους από 350 πολιτικούς υπαλλήλους, για υπηρεσιακή και διοικητική υποστήριξη. https://www.uscp.gov/the-department/our-historyhttps://www.politico.com/news/magazine/2021/01/08/capitol-police-failure-456237

Στις 24 Ιουλίου 1998, ο 42χρονος τότε Russell Eugene Weston Jr., μπήκε στο Καπιτώλιο και πυροβόλησε και σκότωσε δύο αστυνομικούς της Αστυνομίας του Καπιτωλίου, τον Jacob Joseph Chestnut και τον John Michael Gibson. https://heavy.com/news/2018/02/jacob-chestnut-john-gibson-lying-lain-in-honor-capitol-police/

Κατά την εισβολή υποστηρικτών του προέδρου Ντόναλντ Τραμπ στο Καπιτώλιο στις 6 Ιανουαρίου 2021 μια γυναίκα σκοτώθηκε από τις σφαίρες αστυνομικού της Αστυνομίας του Καπιτωλίου, ενώ περισσότεροι από 50 αστυνομικοί του σώματος και της Μητροπολιτικής Αστυνομίας της Ουάσιγκτον τραυματίστηκαν. Υπήρξαν άλλοι τρεις νεκροί διαδηλωτές στη διάρκεια των επεισοδίων. Η Αστυνομία του Καπιτωλίου δέχτηκε πολύ έντονη κριτική για την στάση της απέναντι στους εισβολείς οπαδούς του Ντόναλντ Τραμπ.https://edition.cnn.com/2021/01/07/us/capitol-mob-deaths/index.htmlhttps://www.reuters.com/article/us-usa-election-capitol-security-insight-idUSKBN29C0R5 https://www.politico.com/news/2021/01/06/capitol-riots-police-firings-455698

Παραπομπές

Εξωτερικοί σύνδεσμοι


Κατηγορία:Κυβέρνηση στις Ηνωμένες Πολιτείες
Κατηγορία:Σώματα ασφαλείας